ئاگربەستی غەززە ٢٠٢٣

ئاگربەستی غەززە لە ٢٠٢٣ یان ئاگربەستی نێوان بەرخۆدانی فەلەستین و ئیسرائیل ٢٠٢٣ ئاگربەستێکی کاتییە کە لە شەڕی بەردەوامی نێوان لایەنەکانی بەرخۆدانی فەلەستین لە غەززە و ئیسرائیل ڕوویدا. ھەردوولا ڕێککەوتوون لەسەر وەستاندنی شەڕ بۆ ماوەی چوار ڕۆژ کە لە ٢٤ی تشرینی دووەمی ٢٠٢٣ دەستپێدەکات، لەگەڵ ئەگەری درێژکردنەوەی ئاگربەستەکە بەو مەرجەی بارمتەی زیاتر ئازادبکرێن.  لە ڕێککەوتنی ئاگربەستدا مەرجی ئازادکردنی ٥٠ دەستبەسەرکراوی غەززە لە بەرامبەر ١٥٠ زیندانی فەلەستینی کە لە ئیسرائیل دەستبەسەرکراون، دیاری کراوە. ھەردوولا ڕێککەوتن لەسەر ئەوەی لە اتی ئاگربەستدا ڕێگە بە ھاتنە ناوەوەی ھاوکارییە مرۆییەکان بۆ کەرتی غەززە بدەن.    تا کۆتایی ٢٦ی ئەم مانگە، حەماس ٤١ دەستبەسەرکراوی ئازاد کردبوو، ئیسرائیلیش لە چوارچێوەی ڕێککەوتنەکەدا ٧٨ زیندانی فەلەستینی ئازاد کرد. 

پێش کۆتایی ھاتنی ڕۆژی چوارەم، قەتەر ڕای گەیاند کە ڕێککەوتنێک کراوە بۆ درێژکردنەوەی ئاگربەستەکە بۆ دوو ڕۆژی نوێ بە ھەمان مەرجەکانی پێشوو.  پێش کۆتاییھاتنی ڕۆژی شەشەم، وەزارەتی دەرەوەی قەتەر ڕۆژی پێنجشەممە ڕای گەیاند، ھەردوولا ڕێککەوتوون لەسەر درێژکردنەوەی ئاگربەستەکە بۆ ڕۆژی حەوتەم.  تا کۆتایی ڕۆژی حەوتەم، سوپای ئیسرائیل بەردەوام بوو لە بۆردوومانکردنی ھەموو ناوچەکانی غەززە.
سەرچاوەکان

پۆل:ئاگربەستەکان
پۆل:ململانێی غەززە-ئیسرائیل
پۆل:مێژووی حەماس